Joseph Maria Bonnemain

**Joseph Marie Bonnemain** (født 26. juli 1948 i Barcelona i Spania) er en sveitsisk katolsk prelat og biskop av bispedømmet Chur i Sveits.

## Liv og virke
### Bakgrunn
Joseph Bonnemain har sveitsisk far og spansk mor, og lærte seg med årene katalansk, spansk, fransk, tysk og italiensk. Etter skolegang til 1967 studerte han medisin ved Universitetet i Zürich, med avslutningseksamen i 1975.

I sin tid i Barcelona etablerte han tilknytning til *[[Opus Dei]]*. Han studerte filosofi og teologi i Roma.

### Prest
Den 15.&nbsp;august 1978 ble han presteviet samtidig som den senere erkebiskop av Los Angeles, José Horacio Gómez, av kardinal Franz König i Torreciudad, og fire år etter ble han inkardinert i personalprelaturet Opus Dei. I 1980 tok han doktorgrad i kirkerett ved Universitetet i Navarra. Han arbeidet under studieårene også som sjelesørger for arbeidere og bønder i regionen, og ved universitetet.

Fra 1981 var han tilknyttet tribunalet i bispedømmet, og ble i 1982 dets viseofficial. Fra 1983 til 1991 hvar han medlem av Pavestolens delegasjon til Verdens Helseorganisasjon (WHO) i Genève. I 1985 ble han kapellan ved Limmattal-hospitalet i Schlieren i Zürich. I 1989 ble han Churs officialis. Fra 2002 var han sekretær for den sveitsiske bispekonferanse kommisjon om seksuelle overgrep i kirken. I 2003 ble han domkannik i Chur.

### Biskop
Pave Frans utnevnte den 15. februar 2021 fader Bonnemain til biskop av Chur. Paven utnevnte Joseph Bonnemain etter at domkapittelet i Chur i november 2020 hadde avstått fra sin rett til å velge biskop. Blant de tre kandidater som stod til utvalg skal ifølge mediene også Bonnemains navn ha stått. Utnevnten fant sted etter når to års sedisvakans etter biskop Vitus Huonder. I denne perioden forvaltet Pierre Bürcher, den emeriterte biskop av Reykjavík, bispedømmet som apostolisk administrator.

I mars 2021, etter sin utnevnelse til biskop, sa han at han ikke aktet å ta seg noe heraldisk biskoppelig våpen, ettersom «Kristi kors er nok for meg - Det, og kun det, vil jeg benytte».

Bispevielsen fant sted 19.&nbsp;mars 2021. Ved siden av hovedkonsekrator kardinal Kurt Koch ble han ordinert av medkonsekratorene biskopene Pierre Bürcher og biskop Felix Gmür.

I et skriv fra Vatikanets kardinal Marc Ouellet fremgikk det at paven ønsket biskop Bonnemain at i lys av «kompleksiteten ved bispedømmets situasjon» skulle forbli minst fem år i embedet. Bakgrunn for denne avklaring er at den katolske kirkerett oppfordrer biskoper til å søke om aldersbetinget avskjed når de fyller 75 år. I sine første hilsningsord som biskop talte Bonnemain åpent om «spenninger, splittelser, polariseringer», som ikke kirken hadde tillate seg å slite med.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio, O.P. (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (16235–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Henry Benedict Mary Clement Stuart of York (1725–1807) *1758
* Pave Leo XII (1760–1829) *1794
* Kardinal Chiarissimo Falconieri Mellini (1794–1859) *1826
* Kardinal Camillo di Pietro (1806–1884) *1839
* Kardinal Mieczyslaw Halka Ledóchowski (1822–1902) *1861
* Kardinal Jan Puzyna z Kosielsko (1842–1911) *1886
* Erkebiskop Józef Bilczewski (1860–1923) *1901
* Erkebiskop Bolesław Twardowski (1864–1944) *1919
* Erkebiskop Eugeniusz Baziak (1890–1962) *1933
* Pave Johannes Paul II (1920–2005) *1958
* Kardinal Kurt Koch (1950–) *1996
* Biskop *Joseph Maria Bonnemain* (1948–) *2021

## Referanser


## Eksterne lenker
*